Ir-Regolament tal-Kunsill (KE) Nru 176/2000
ta' l-24 ta' Jannar 2000
li jemenda r-Regolament (KE) Nru 1015/94 li jimponi dazju definittiv kontra l-anti-dumping fuq l-importazzjoni ta' sistemi ta' kamera tat-televiżjoni li joriġinaw fil-Ġappun
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunità Ewropea,
Wara li kkunsidra ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjiżi li mhumiex membri tal-Komunità Ewropea [1],
Wara li kkunsidra l-proposta sottomessa mill-Kummissjoni wara konsultazzjoni mal-Kumitat Konsultattiv,
Billi:
A. PROĊEDURI TA' QABEL
(1) Il-Kunsill, bir-Regolament (KE) Nru 1015/94 [2], impona dazju definittiv kontra l-anti-dumping fuq importazzjonijiet ta' sistemi ta' kamera tat-televiżjoni (minn issa ‘l quddiema imsejħa "SKT") li joriġinaw fil-Ġappun.
(2) Il-Kunsill speċifikament eskluda mill-iskop tad-dazju kontra l-anti-dumping is-sistemi tal-kameras professjonali mniżżla f'lista fl-Anness ma' dak ir-Regolament (minn issa ‘l quddiema imsejjaħ "l-Anness", li jirrappreżentaw sistemi ta' kameras professjonali ta' livell għoli (high-end) li teknikament jidħlu fid-definizzjoni tal-prodott skond l-Artikolu 1(2) tar-Regolament (KE) Nru 1015/94, imma li ma jistgħux jitqiesu bħala kameras tax-xandir.
(3) F'Ottubru ta' l-1995, il-Kunsill, bir-Regolament (KE) Nru 2474/95 [3], emenda r-Regolament (KE) Nru 1015/94 imsemmi fuq, partikolarment rigward id-definizzjoni tal-prodott simili u rigward ċerti mudelli ta' sistemi ta' kameras professjonali eżenti espliċitament mill-iskop tad-dazju definittiv kontra l-anti-dumping,
(4) F'Ottubru ta' l-1996, il-Kunsill, bir-Regolament (KE) Nru 1952/97 [4] emenda r-rati tad-dazju definittiv kontra l-anti-dumping għaż-żewġ kumpaniji konċernati, primarjament għal Sony Corporation u Ikegami Tsushinki bi qbil ma' l-Artikolu 12 tar-Regolament (KE) Nru 384/96. Barra minn hekk, il-Kunsill speċifikament eskluda mill-iskop tad-dazju kontra l-anti-dumping ċerti mudelli ġodda ta' sistemi ta' kameras professjonali fil-waqt li żiedhom ma' l-Anness.
(5) F'Jannar ta' l-1999, il-Kunsill, bir-Regolament (KE) Nru 193/1999 [5] emenda r-Regolament (KE) Nru 1015/94 waqt li żied ċerti mudelli suċċessivi ta' sistemi ta' kameras professjonali ma' l-Anness tiegħu u b'hekk eskludiehom mill-applikazzjoni tad-dazju definittiv kontra l-anti-dumping.
B. INVESTIGAZZJONI RIGWARD MUDELLI ĠODDA TA' SISTEMI TA' KAMERAS PROFESSJONALI
1. Il-proċedura
(6) Sosegwentement, numru ta' produtturi esportaturi Ġappuniżi għarrfu lill-Kummissjoni li kellhom il-ħsieb li jintroduċu mudelli ġodda ta' sistemi ta' kameras professjonali fis-suq tal-Komunità u talbu li jiżdiedu dawn il-mudelli ġodda ta' sistemi ta' kameras professjonali u l-aċċessorji tagħhom ma' l-Anness u b'hekk jeżentawhom mill-iskop tad-dazji kontra l-anti-dumping.
(7) Il-Kummissjoni għarrfet lill-industrija tal-Komunità kif xieraq u bdiet investigazzjoni limitata għall-istabbilizzazzjoni ta' jekk il-prodotti fil-kunsiderazzjoni jidħlux fl-iskop tad-dazji kontra l-anti-dumping u jekk il-parti operazzjonali tar-Regolament 1015/94 għandhiex tiġi emendata kif xieraq.
2. Mudelli taħt investigazzjoni
(8) Applikazzjonijiet ġew rċevuti għall-mudelli li ġejjin ta' sistemi ta' kameras professjonali, forniti bit-tagħrif tekniku rilevanti:
(i) Hitachi Denshi, Ltd. (minn issa ‘l quddiem imsejjaħ "Hitachi")
- Ras tal-Kamera V-21, li ġiet preżentata bħala mudell suċċessiv tar-ras tal-kamera Z-ONE.DA, u li ġiet mibjugħa mingħajr triax adaptor;
- aċċessorju ġodda għall-V-21:
- viewfinder ta' 1.5 pulzier GM-9, li kienet ippreżentata bħala l-viewfinder stabbilita għall-mudell tar-ras tal-kamera V-21;
- adaptor tal-kamera CA-Z31 u CA-Z32, li ġew preżentati bħala mudelli suċċessivi ta' adaptors tal-kamera CA-Z1A u CA-Z2 diġa nklużi fl-Anness, u li jridu jiġu konnessi mal-mudell tar-ras tal-kamera V-21;
- control panel tal-kamera RC-Z2A u RC-Z21A, li ġew preżentati bħala mudelli suċċessivi ta' control panels tal-kamera RC-Z2 u RC-Z21, diġa nklużi fl-Anness;
- Ras tal-Kamera V-21 W, li ġiet preżentata bħala l-versjoni bl-iscreen wiesa' tar-ras tal-kamera V-21;
- viewfinder ta' 5 pulzieri GM-51, li kienet ippreżentata bħala l-viewfinder stabbilita għall-mudell tar-ras tal-kamera V-21W;
Il-mudelli kollha msemmija fuq jinbiegħu mingħajr sistema triax korrespondenti jew triax adaptor.
(ii) Olympus Winter& IBE GmbH (minn issa ‘l quddiem imsejjaħ "Olympus")
- unit ta' kontroll tal-kamera OTV-S6, li ġie rappreżentat bħala mudell użat fis-settur mediku u bħala mudell suċċessiv ta' OTV-S5, diġa nkluż fl-Anness.
(iii) Matsushita
- ras tal-Kamera AW-F575HE, li ġiet preżentata bħala mudell suċċessiv tar-ras tal-kamera WV-F565HE diġa nkluża fl-Anness;
- adaptor tal-kamera AW-AD500AE u AW-AD700BSE, li ġew preżentati bħala mudelli suċċessivi ta' adaptor tal-kamera WV-AD500E u WV-AD700ASE diġa nklużi fl-Anness.
(iv) Ikegami Tsushinki Co, Ltd (minn issa ‘l quddiem imsejjaħ "Ikegami")
- ras tal-kamera HC-400 u HC-400W, li ġew preżentati bħala mudelli suċċessivi ta' ras tal-kamera HC 390 diġa nkluża fl-Anness.
- aċċessorji ġodda għar-ras tal-kamera HC-400 u HC-400W
- viewfinders VF 15-46;
- control panel operazzjonali RCU-390;
- adaptor tal-kamera CA-400;
- unit ta' kontroll tal-kamera MA-200A;
Il-mudelli kollha msemmija fuq jinbiegħu mingħajr sistema triax korrespondenti jew triax adaptor.
(v) Victor Company of Japan, Ltd (minn issa ‘l quddiem imsejjaħ "JVC")
- ras tal-kamera KY-D29WECH, li ġiet preżentata bħala versjoni bl-iscreen wiesa' tal-mudell predeċessur KY-D29ECH diġa nkluża fl-Anness;
- viewfindersVF-P116WE u VF-PSSOWE, li jistgħu jiġu konnessi mar-ras tal-kamera ġdida msemmija fuq KY-D29WECH u li huma mudelli suċċessivi tal-viewfindersVF-P116, rispettivament VF-P550BE, diġa nklużi fl-Anness;
Il-mudelli kollha msemmija fuq jinbiegħu mingħajr sistema triax korrespondenti jew triax adaptor;
3. Sejbiet
(9) Il-Kummissjoni wettqet eżami tekniku inkluż paragun dettaljat tal-mudelli konċernati mal-mudelli predeċessuri tagħhom mniżżla f'lista fl-Anness li nstabu li kienu kważi kompletament identiċi. Id-differenzi żgħar li nstabu huma r-riżultat ta' l-iżvilupp tekniku fis-settur tas-SKT imma m'affettwawx il-klassifika ta' dawn is-SKT bħala sistemi ta' kameras professjonali. Għalhekk, ġie konkluż li l-mudelli kollha konċernati għandhom jiġu esklużi mill-iskop tal-miżuri eżistenti kontra l-anti-dumping.
(10) Il-Kummissjoni għarrfet lill-produtturi tal-Komunità u lill-esportaturi tas-SKT bis-sejbiet tagħha u pprovdiethom b'opportunita li jippreżentaw il-veduti tagħhom. Fuq din il-bażi u fid-dawl tal-fatt li l-partijiet interessati ma oġġezzjonawx għall-konklużjonijiet tal-Kummissjoni, il-mudelli kollha u t-tagħmir relatat mniżżla f'lista fir-reċitazzjoni (8) huma sistemi ta' kameras professjonali. B'hekk huwa ċar li għandhom jiġu eżentati mill-applikazzjoni tad-dazju kontra l-anti-dumping applikabbli għal ċerti sistemi ta' kameras tat-televiżjoni li joriġinaw fil-Ġappun, u li l-Anness għandu jiġi emendat kif xieraq.
ADOTTA DAN IR-REGOLAMENT:
Artikolu 1
L-Anness mar-Regolament (KE) Nru 1015/94 għandu jiġi hawnhekk mibdul bl-Anness miġjub hawn.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Kummissjoni Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta' Jannar 2000.